[{"text_idx": "#000004", "text": "Oes gennych chi gar trydan? Mae\u2019n hawdd mwynhau penwythnos i ffwrdd yn eich car trydan, gyda phwyntiau gwefru ar draws yr ardal a llefydd bendigedig i ymweld a\u0302 nhw."}, {"text_idx": "#000005", "text": "Dechreuom ein harhosiad deuddydd yn Y Rhyl. Ychydig ganrifoedd yn o\u0302l roedd Y Rhyl yn bentref pysgota ar arfordir Gogledd Cymru ond erbyn y 1800au, diolch i ddyfodiad y rheilffordd, roedd yn un o\u2019r cyrchfannau gwyliau mwyaf ffasiynol ym Mhrydain. Mae gan ei harbwr 700 oed nawr Bont y Ddraig yr 21ain yn ogystal a\u0302 pharc dw\u0302r sy\u2019n werth sawl miliwn o bunnoedd yn denu 350,000 o ymwelwyr y flwyddyn. Mae hefyd yn cynnwys y Llyn Morol gyda\u2019i reilffordd bach hanesyddol."}, {"text_idx": "#000006", "text": "Ar o\u0302l i ni fwynhau awyr iach glan mo\u0302r, gwnaethom yrru drwy Ruddlan gyda chefnlen anhygoel ei gastell godidog cyn anelu am Lanelwy, o bosibl y ddinas leiaf yn y DU. Ei brif atyniad oedd y gadeirlan drawiadol gydag enghreifftiau gwych o ffenestri lliw. Adeiladwyd yn wreiddiol yn y drydedd ganrif ar ddeg a dyma\u2019r gadeirlan hynafol leiaf ym Mhrydain Fawr. Mae\u2019n gartref i Feibl William Morgan ac mae\u2019n darparu cyswllt hanfodol i ddiwylliant a llenyddiaeth Cymru. Beth am fynd am ginio ar draws y ffordd yn Jacobs Ladder sy\u2019n gaffi gyda \u2018bwyd cartref blasus, ffres, gwasanaeth ardderchog yn o\u0302l adolygiad diweddar a byddem yn cytuno\u2019n llwyr."}, {"text_idx": "#000007", "text": "Yn o\u0302l yn y cerbyd trydan, aethom tuag at Ddinbych, yna Rhuthun. Os ydych yn mwynhau crefftau gan grefftwyr lleol, mae yna dri lleoliad braf ond gwahanol iawn o fewn ychydig filltiroedd i\u2019w gilydd. Yn gyntaf mae Oriel Crochendy a Bragdy Brwcws ac yna yn nes ymlaen mae Crochendy Anvil yn Llanrhaeadr gyferbyn ag eglwys fendigedig Sant Dyfnog a\u2019r ffynnon sanctaidd."}, {"text_idx": "#000008", "text": "Am brofiad siopa mwy modern, ewch i Ganolfan Grefft Rhuthun gyda 3 gofod arddangos, artistiaid preswyl a stiwdios artistiaid. Mae hefyd yn cynnig gwaith cyfoes ar werth gan rai o brif wneuthurwyr y sir. Gallwch bori a phrynu o gasgliad eang o dlysau, ceramig, gwydr, gwaith metel, tecstilau, llyfrau a phapur ysgrifennu. Yna, gwnaethom alw am goffi yn Cafe\u0301 R cyn mynd ymlaen i\u2019r lle roeddem yn aros yn Brenig Cottage Escapes oedd yn 8 milltir i ffwrdd. Mae\u2019n fwthyn moethus gyda lle bwyta awyr agored a thwba twym gyda lle ta\u0302n. Mae hefyd yn croesawu cw\u0302n gyda gerddi preifat caeedig a golygfeydd godidog o gefn gwlad."}, {"text_idx": "#000009", "text": "Y bore wedyn, aethom draw i Langollen a mynd ar y tre\u0302n ste\u0302m treftadaeth sy\u2019n rhedeg 7.5 milltir i Garrog ar hyn o bryd. Mae\u2019r holl orsafoedd ar hyd y trac o ddyluniad nodweddiadol Fictoraidd ac mae pob gorsaf wedi\u2019i hailgreu yn lliwiau Great Western y 1950au."}, {"text_idx": "#000011", "text": "Gwnaethom orffen ein harhosiad deuddydd gydag ymweliad a\u0302 Thraphont Ddw\u0302r Pontcysyllte, rhan o safle treftadaeth y byd UNESCO i fwynhau peirianwaith anhygoel Thomas Telford o\u2019r Chwyldro Diwydiannol. Mae Pontcysyllte, sy\u2019n golygu \u2018y bont sy\u2019n cysylltu\u2019 yn cludo\u2019r gamlas yn ogoneddus dros afon Dyfrdwy islaw. Cafodd y draphont ei chwblhau yn 1805, ac mae\u2019n ganlyniad datrysiadau peirianyddol sifil anhygoel. Cafn haearn bwrw 126 troedfedd uwchben yr afon, bwa\u0302u cynnal haearn ac 18 o golofnau carreg gwag."}, {"text_idx": "#000014", "text": "#brenig, #electric car, #ev, #llangollen railway, #north wales charging points, #pottery, #rhuddlan, #ruthincraftcentre, #staycation, #stdyfnogs"}, {"text_idx": "#000022", "text": "Gyda'i gilydd, mae Wrecsam, Sir y Fflint a Sir Ddinbych yn cynnig profiad gwych i ymwelwyr yng Ngogledd Ddwyrain Cymru, gyda mo\u0302r a mynyddoedd, hanes a chelf gyfoes, ac amrywiaeth o ddigwyddiadau arbennig i'r teulu cyfan i mwynhau."}]